Source: http://www.bihon.ro/decisi-sa-faca-pasul-decisiv/news-20100512-12180102
Timestamp: 2019-11-18 22:53:47+00:00

Document:
Decişi să facă pasul decisiv - BIHON
Decişi să facă pasul decisiv
12. mai 2010 10:20
CSM Frigo Conty are şase puncte avans faţă de Dinamo înaintea turneului final III.
Bazinul Dinamo din Capitală găzduieşte în weekend cel de-al treilea turneu final al Superligii Naţionale de polo, grupa locurilor I-IV. Poloiştii orădeni sunt liderii clasamentului după primele două turnee finale, cu 64 de puncte, urmaţi de Dinamo, cu 58 de puncte. Elevii antrenorului Cornel Gordan sunt decişi să-şi învingă din nou toate adversarele şi să facă pasul decisiv spre un nou titlul de campioni naţionali.
„Mergem la Bucureşti să câştigăm toate meciurile, aşa cum o facem de fiecare dată. În cazul în care vom obţine trei victorii, vom avea titlul în mână, campionatul fiind practic jucat. Ne aşteptăm însă la o replică puternică din partea celor de la Dinamo, pentru că acest turneu reprezintă ultima lor şansă de a se apropia de noi în clasament. Vor fi meciuri dificile, disputate. Încă nu suntem campioni, trebuie să tratăm toate partidele cu atenţie şi concentrare”, ne-a declarat căpitanul echipei CSM Frigo Conty, Kádár Kálmán.
Pentru orădeni, calculele sunt aşadar simple. În cazul unor victorii, echipa noastră s-ar desprinde la opt puncte diferenţă, ceea ce ar însemna practic câştigarea titlului de campioană, chiar dacă mai sunt de disputat alte trei turnee finale. Chiar şi în cazul unui eşec cu Dinamo, tot CSM Frigo Conty rămâne favorită, în condiţiile în care două din ultimele trei turnee finale vor avea loc la Oradea.
Antrenorul Cornel Gordan nu va putea conta în turneul de la Bucureşti pe jucătorul Cosmin Baidoc, care este accidentat. În lotul orădenilor nu există alte indisponibilităţi.
Etapa I, vineri:
CSM Frigo Conty – Steaua (ora 16, TVR 2)
Dinamo – Rapid (ora 17:30, TVR 3)
Etapa a II-a, sâmbătă:
Steaua – Dinamo (ora 16, TVR 2)
CSM Frigo Conty– Rapid (ora 17:30, TVR 3)
Etapa a III-a, duminică:
Rapid – Steaua (ora 10, TVR 3)
CSM Frigo Conty – Dinamo (ora 11:30, TVR 2)
Taguri: CSM Frigo Conty Oradea, dinamo, polo, steaua, turneu final

References: CSM 
 CSM 
 CSM 

CSM 

CSM 

CSM 
 CSM